
Për disa shtesa në vendimIn nr.511, datë 24.10.2002 Të Këshillit të Ministrave “Për kohëzGJatjen e punës dhe të pushimit në institucionet shtetërore”, të ndryshuar

Në mbështetje të nenit 100 të Kushtetutës, të neneve 19 shkronja “c”, 20 e 29 të ligjit nr.8549, datë 11.11.1999 “Statusi i nëpunësit civil” dhe të neneve 82 e 85 të ligjit nr.7961, datë 12.7.1995 “Kodi i Punës i Republikës së Shqipërisë”, të ndryshuar, me propozimin e Kryeministrit, Këshilli i Ministrave

Vendosi:

Në vendimin nr.511, datë 24.10.2002 të Këshillit të Ministrave, të ndryshuar, të bëhen këto shtesa:
1. Në fund të pikës 2 të kreut I të këtij vendimi, të shtohet paragrafi, me këtë përmbajtje:
“Përjashtim nga zbatimi i orarit të përcaktuar më lart bëjnë postet konsullore, në përfaqësitë diplomatike jashtë vendit, të Republikës së Shqipërisë (konsullatat e përgjithshme, konsullatat, nënkonsullatat dhe zyrat konsullore).
Në këto poste konsullore orari i punës të jetë:
- Çdo të mërkurë, të enjte, të shtunë dhe të dielë nga ora 900 deri në orën 1400 dhe nga ora 14.30 deri në orën 17.30;
- Çdo të premte nga ora 1400 deri në orën 2200.”.

2. Në fund të pikës 1 të krut II, të shtohet paragrafi, me këtë përmbajtje:
“Për postet konsullore, në përfaqësitë diplomatike jashtë vendit, të Republikës së Shqipërisë, (konsullatat e përgjithshme, konsullatat, nënkonsullatat dhe zyrat konsullore) ditët e pushimit javor janë vetëm dita e hënë dhe e martë e çdo jave.”.
Ky vendim hyn në fuqi pas botimit në Fletoren Zyrtare.

